Margareta Bărbuţă 


DIN JURNALUL UNUI DIRECTOR DE TEATRU 


Conducerea unui teatru, de orice gen ar fi el, este o sarcină de mare răs- 
pundere. A fi director de teatru în regimul democrat-popular, în care teatrul este 
chemat să contribuie la educarea maselor largi de oameni ai muncii, înseamnă a 
te situa pe poziţiile unui om de stat, care are de îndeplinit o însemnată misiune 
politică şi artistică. 

Ne pregăteam să scriem un articol, în care să punem în discuția directorilor 
teatrelor noastre cîteva din problemele esențiale ale muncii lor. Întimplarea a făcut 
însă să primim la redacție un manuscris, care conține însemnările unui director 
de teatru doapre munca sa şi a colectivului pe care-l conduce. Ni s-a părut inte- 
resant să publicăm aceste însemnări, al căror autor ne-a rămas, din nefericire, 
necunoscut. Poate că unul dintre directorii teatrelor din țară se va recunoaște în ele. 
Poate că alţii vor răspunde, adăugind cîte ceva din propria lor experiență. În orice 
caz, credem că lectura acestor note fugare va fi, într-o măsură, instructivă. 


15 decembrie 

Îmi trebuie o piesă mouă. Între piesele trimise de Direcţia Teatrelor n-am 
găsit exact ceea ce-mi trebuie mie. Şi-apoi, prea joacă toate teatrele aceleaşi piese. 

Vreau ceva nou. Ceva, care să te facă să tresari, să intereseze spectatorii 
de la prima pînă la cea din urmă replică, să-i însuflețească, să le zguduie con- 
științele. Vreau o piesă, în care destinele şi caracterele umane să evolueze în ca- 
drul unui conflict rnic, care să angajeze conştiinţe, în care procesele sufle- 
teşti să se consume la cea mai înaltă tensiune. Vreau o piesă în care lupta eroului 
contemporan cu tot ceea ce stă în calea vijelioasei sale înaintări spre comunism, 
cu duşmanul de clasă, cu natura, cu inerția cuibărită în orice sector de viaţă, să 
capete proporţiile unei descătuşări prometeice. Pentru că eroul contemporan, con- 
structor conștient al unei noi societăţi, al unei noi lumi, are dimensiuni prome- 
teice. În baia de fontă incandescentă, în şarjele de oțel scînteietor, el toarnă con- 


tururile unei lumi noi. Vreau o piesă în care unul din aceşti eroi — căci eroul 
contemporan nu este unul, abstract şi indivizibil, ci este com din mii şi mii 
de oameni, concreţi, materiali, neasemănători unul cu celălalt — să lupte, să 


iubească, să sufere şi să învingă, aşa cum luptă, iubesc, suferă şi înving nenu- 
măraţi oameni ai muncii din ţara noastră, înaintind zi de zi spre socialism. Să fie 
oare mai greu să înfăţişezi un astfel de erou, în plină luptă cu rămășițele vechiului 
din conştiinţa sa şi din societate, decît i-a fost lui Racine să înfăţişeze chinurile 
nefericitei Fedra în dragostea-i absurdă pentru Ipolit ? 

N-am înțeles niciodată de ce este nevoie de atitea discuţii în legătură cu 
necesitatea ca scriitorii să se apropie de viaţă, să o cunoască, ia parte activă 
la viața poporului. Doar aceasta este un lucru de la sine înţeles. Din toată istoria 
universală a literaturii şi artei, nu cunosc nici o operă mare, care să nu fi fost 
inspirată din viaţă. Atunci ? 

Nu voi putea rezolva nimic singur. Trebuie să merg neapărat în întimpina- 
rea scriitorilor. Dacă voi aştepta să-mi cadă din cer o piesă gata scrisă, cu toate 
însuşirile pe care le doresc eu, pot fi sigur că repertoriul meu va rămîne văduv de 
piese originale. Am să stau de vorbă cu cîţiva scriitori. 

Mai întîi, am să-l chem pe dramaturgul Ar. Acesta a mai scris pentru tea- 
trul nostru. Piesele lui au avut succes pe scena noastră. E adevărat că în ultima 
vreme n-a mai scris nimic. Poate că n-a fost solicitat în mod deosebit de nici un 
subiect, de nici o temă. Poate că succesul i-a mai domolit puţin din fervoarea cu 
care şi-a început cariera de dramaturg şi din pasiunea cu care se amesteca în cele 
mai arzătoare probleme ale zilei, dezbătindu-le în piesele lui. Am să încerc să-l 
atrag din nou spre teatru. Am să-i povestesc întîmplarea din uzina C., în care 
au ieşit la iveală curajul şi spiritul de sacrificiu al comuniştilor. Am să-i fac cu- 
noştimță cu maistrul furnalist Bc., care are să-i povestească lucruri interesante din 
viața sa şi a familiei sale, o familie în care se formează prima generaţie de inte- 
lectuali proveniţi din clasa muncitoare. 


ulii: 


Am să chem, bineînţeles, şi alţi dramaturgi, cu care n-am lucrat pînă acum, 
dar al căror condei a dovedit sprimteneală şi expresivitate în perene pan a per- 
sonaje şi fapte inspirate din viaţa oamenilor de pe un mare şantier. Aceste şan- 
tiere reunesc laolaltă oameni din toate colțurile ţării, de toate felurile, cu carac- 
tere, concepții şi deprinderi variate, oumeni între care se stabilesc relaţii intere- 
sante, se iscă conflicte, se leagă prietenii. N-avem încă o piesă care să oglindească 
procesele esenţiale ale vieţii pe un șantier. Şi doar un şantier poate apărea ca un 
adevărat simbol al construcției socialismului, cu întregul său cortegiu de procese 
sociale şi beibotogice. Trebuie să vorbesc neapărat cu Br. 

a Prozatorul Cr. are un condei nervos şi dovedeşte capacitatea creării unor 
situații dramatice. Munca lui de reporter la ziarul „Viaţa nouă“ l-a adus în contact 
nemijlocit cu diferite medii şi cu fațete diverse ale realităţii noastre. N-ar putea 
oare să ne scrie o piesă? Voi vorbi cu el. 

„_ Secretarul literar mi-a vorbit astăzi despre piesa unui debutant — nu i-am 
reţinut numele —, care pare să aibă talent şi o idee interesantă. Nu cumva..? 


20 decembrie 


Am citit piesa debutantului. E într-adevăr un nume necunoscut. Dar asta 
nu înseamnă nimic. Mîine, numele lui poate fi celebru. ] 

Are talent, incontestabil. Citeva scene, în care replicile se succed cu o severă 
logică dramatică şi din care caracterele se conturează cu o claritate uluitoare, de 
desen în tuş, m-au convins. Nu e încă în stadiul finit. Mai are mult pînă să poată 
fi jucată. Dar mă interesează, pentru că, afară de talent, are şi idei. Pot spune 
chiar că, în acelaşi timp cu talentul, m-a izbit maturitatea de gîndire a tinărului 
autor, care dezbate cu seriozitate şi convingere o problemă de conștiință specifică 
epocii şi societăţii noastre. De altfel, talentul fără gindire nu există, iar gîndirea 
își trage seva din realitatea concretă înconjurătoare. 

Dar piesa e încă nedesăvirşită. Autorul nu ştie încă să construiască o operă 
dramatică, după un plan arhitectonic bine gîndit. Chiar şi unele idei, din pricina 
"nedesăviîrşirii antistice, apar confuze. 

N-am să pun piesa în discuția consiliului artistic. Membrii consiliului sînt 
în general bine intenţionaţi, dar s-ar putea ca autorul să se sperie de critica lor 
colectivă. Am să dau piesa spre lectură regizorului Ac., care va fi desigur cucerit 
de ideea ei şi de forța dramatică a replicii. El va putea lucra cu autorul, sugerîndu-i 
îmbunătățirile necesare, demonstrîndu-i în mod practic cât de organică este legă- 
tura între claritatea ideologică şi construcţia dramatică. 


2 ianuarie 

Nu sînt deloc mulțumit de repertoriul acestei stagiuni. L-am făcut în pripă. 
fără a-mi acorda suficient răgaz pentru studiu, fără a aprofunda criteriile de selec- 
ționare. Nu e destul de viu, de variat, de actual. Desigur, m-aş putea să-l consider 
greșit orientat. Dar am impresia că e un repertoriu care atinge o problematică de 
suprafaţă şi de o actualitate convenţională. 

lată, de pildă, această piesă originală, care are aerul că abordează o temă 
contemporană : transformarea socialistă a agriculturii şi, odată cu aceasta, trans- 
formarea conștiinței ţăranului muncitor. În realitate, piesa aplică vechiul şablon 
al triunghiului conjugal la realitatea satului de azi, încercînd să-i dea o rezolvare 
„principială“. Am ales această piesă — de ce n-aş recunoaşte-o măcar față de mine 
însumi ? — bizuindu-mă pe succesul ei sigur, în rîndurile unui public mai îna- 
poiat, pe care-l încîntă dramele sentimentale, Şi doar existau, alături de ea, şi alte 
piese inspirate din lumea satului de azi, mai valoroase, mai interesante din punct 
de vedere al conţinutului de idei, şi deloc inferioare ca realizare artistică. 

Asta e. Criteriile de selecţionare a repertoriului nu funcţionează totdeauna 
cu destulă fermitate. Ne lăsăm duşi de falsa strălucire a unor metale ieftine şi 
trecem mepăsători lîngă metalele preţioase, a căror strălucire e mai discretă, 
dar mai temeinică. Vorbesc la plural, pentru că mi-am dat seama că în cursa efec- 
telor ieftine au căzut şi alţi tovarăşi de-ai mei. 

Nu este suficient ca o piesă să fie scrisă în zilele noastre şi să-și desfăşoare 
acţiunea în zilele noastre. Ea trebuie să le comunice oamenilor din zilele noastre 
ceva nou, cu totul original, o problemă de viaţă, o întîmplare cu tîlc, să le dea 
prilej de meditaţie, să le propună soluţii şi să le ceară soluţii. 

Repertoriul unei stagiuni trebuie să fie bogat, variat, să cuprindă o diversi- 
tate de teme, de geruri, de pori Trebuie să urmărim prin repertoriu educarea 
multilaterală — polne şi culturală — a oamenilor muncii. Nu trebuie să-i pri- 
văm nici de posibilitatea cunoaşterii acelor capodopere ale teatrului universal, care 
au rămas în tezaurul cultural al omenirii ca bunuri de preț, cuceriri spirituale 
ale omului de-a lungul veacurilor. 


A venit ieri la mine actorul Dc. şi mi-a recomandat cu căldură o piesă fran- 
țuzească, în care el a cucerit aplauzele publicului acum 25 de ani. Cunoşteam piesa 
din auzite. Am citit-o şi am rămas uluit: în teatrul meu există actori care au 
rămas la mentalitatea şi nivelul cultural de acum un sfert de secol. Problema re- 
pertoriului a rămas pentru ei o problemă de interes îngust personal. Să-mi motez 
în carnet: „De discutat în cadrul cercului de studii, cu întreg colectivul, despre 
arek repertoriului şi rolul său în îndeplinirea sarcinilor ideologice-artistice 
ale teatrului“. 


` 4 ianuarie 


Astăzi am discutat cu secretarul literar despre perspectivele repertoriului 
viitor. Mi-a adus referatele pieselor citite în ultima vreme. Cîteva din ele destul 
de interesante, dar am impresia că încă n-a găsit ceea ce ne trebuie. Am citit, de 
pildă, în presa sovietică de specialitate, cîteva recenzii asupra unor piese noi, care 
mi s-au părut grozav de ispititoare. Îmi trebuie o asemenea piesă, în care specta- 
torul de azi de la noi să întrevadă zorii societăţii comuniste. În repertoriul nostru 
curent avem două piese inspirate din războiul civil. Exemplul ostașilor roșii şi al 
comuniştilor, care au condus masele în lupta eroică pentru izbînda revoluţiei so- 
cialiste, are un rol stimulator şi mobilizator asupra spectatorilor noştri. Am stat 
de multe ori în sală, în timpul spectacolului, şi am simţit încordarea cu care pu- 
blicul urmărea cele ce se petreceau pe scenă, emoția cu care a primit moartea 
eroului, înflăcărarea sa în scenele cele mai dramatice. Cred însă că, alături de 
aceste piese cu caracter eroic, care înfăţişează primii ani ai revoluţiei, sînt nece- 
sare piese inspirate din realitatea sovietică actuală, din relaţiile noi create în 
cadrul statului socialist, din procesul de trecere de la socialism la comunism. Voi 
scrie mîine o scrisoare prietenilor din Moscova şi-i voi ruga să-mi trimită ultimele 
piese apărute. 

Am citit într-o revistă franțuzească o piesă nouă, în care e vorba de con- 
flictul dintre ocupanții englezi şi populația pasnică a unei mici insule. O problemă 
actuală, conflict interesant, realizare artistică acceptabilă, condiţii tehnice de mon- 
tare avantajoase. lată piesa care îmi va completa repertoriul. Ea va aduce în 
fața publicului una din preocupările principale ale situaţiei internaţionale actuale. 

În curînd va trebui să convoc consiliul artistic pentru a discuta primele pro- 
puneri pentru repertoriul viitor. 

Am revăzut aseară spectacolul „<!!!»*. Spectacolul se află la a 75-a repre- 
zentaţie, şi nu l-am mai recunoscut. Ideea principală s-a tulburat, unele linii ale 
acțiunii s-au îngroșat, altele s-au subțiat pînă aproape de anulare. Actorul Dr. a 
început să joace pentru sine însuşi, uitînd că în sală se află 650 de perechi de ochi, 
care-l priveau. Urgent: convocarea consiliului artistic şi stabilirea unui sistem de 
control al menţinerii calităţii spectacolelor ! Şi mai urgent : scoaterea spectacolului 
de pe afiş pînă la refacerea sa, prin reluarea repetiţiilor, cu regizorul care l-a pus 
în scenă ! Oare, publicul care m-a văzut spectacolul la premieră trebuie condamnat 
să vadă un spectacol confuz, lipsit de strălucire? Unde e respectul nostru față 
de spectator ? 


' 10 ianuarie 

Vor începe repetițiile cu piesa cea nouă. De ce oare, regizorii ale căror soţii 
sînt actrițe îşi pierd în atît de mare măsură obiectivitatea în alcătuirea distri- 
buţiilor ? Se tem să nu-şi clatine echilibrul conjugal? Dar de echilibrul colecti- 
vului artistic al teatrului cine răspunde? Trebuie să vorbesc cu regizorul. Publicul 
are dreptul la o valorificare scenică deplină a sensurilor piesei. Şi punerea în scenă 
începe, între altele, cu distribuţia. 

Tînăra actriță Er. a cerut să dubleze rolul Emiliei. E un rol frumos, în- 
tr-adevăr, dar extrem de dificil. În general, în rolul acesta sînt distribuite actriţe 
vîrsinice, cu multă experienţă scenică. Dar de ce să nu încercăm? O interpretă 

tînără, chiar cu unele stîngăcii, va da desigur rolului prospeţimea şi candoarea pe 
care personajul le reclamă. Să îndrăznim. Voi vorbi cu regizorul. 

Şi pentru că veni vorba de îndrăzneală: tînărul regizor are o idee cu totul 
originală, pentru punerea în scenă a piesei „!!!!!!“, Nu m-am înșelat cînd l-am 
ales tocmai pe el dintre cei mai noi absolvenți ai Institutului. Departe de a urmări 
o „originalitate“ în sine, regizorul Fr. dă dovadă de o mare seriozitate, căutînd 
mijloacele scenice cele mai expresive, pentru punerea în valoare a ideii piesei. Are 
talent, cultură şi bun gust. N-are încă destulă experienţă. Trebuie neapărat să-l 
cuceresc pentru ideea lui pe bătrinul maestru Gr., care, cu experiența sa de prac- 
tician veteran al scenei, îi va da un ajutor preţios. Colaborarea lor va fi un exem- 
plu pentru întregul colectiv, în care este nevoie ca fantezia înaripată, uneori zbur- 
dalnică, a celor tineri, să fie dublată de experiența şi ponderea celor vîrstnici. 
Colaborarea între generaţii este o condiţie a progresului. 


Aş vrea să creăm un gen de spectacol care să fie cît mai aproape de sufletul 
spectatorilor, să-i emoţioneze, să-i răscolească. Un teatru agitatoric, cu mijloace 
mai noi decit cel al anilor 1920—1930, Să ne mai gîndim. 


12 ianuarie 


| Precum Anteu, am căpătat puteri noi luînd legătură cu pămîntul. Mai precis 
şi mai prozaic, am stat de vorbă cu spectatorii şi le-am cerut părerea asupra acti- 
vităţii teatrului nostru. 

Instructivă întîlnire. Mi-am dat seama cît de puţin cunoaștem noi oamenii 
cărora ne adresăm cu spectacolele noastre. Oamenii aceştia cer de la noi mai mult 
decît le-am dat pînă acum, şi au tot dreptul să ceară. 

| Ne-au cerut să jucăm mai mult piese romiîneşti, dar au precizat: mai multe 

şi mai bune. Piese care să-i emoţioneze, să-i facă să rîdă sau să plîngă. Nu le plac 
piesele care seamănă cu o lecţie spusă pe de rost. Dar nici acelea de la care pleacă 
așa cum au venit, în plus mumai cu regretul unor ore pierdute. Vor piese despre 
oameni asemănători cu ei, cu pasiuni puternice, cu ginduri adînci. Şi vor mai 
multe comedii. Comedii despre oameni din zilele noastre, în care să se rîdă de cei 
ce nu și-au lepădat metehnele din trecut. 

Locuitorii din satul V. ne-au mulțumit pentru că i-am vizitat şi am jucat 
la căminul lor cultural, în care nu călcase încă artist profesionist, afară de instruc- 
torul echipei din sat, actor tot în teatrul nostru. Dar me-au reproşat că ne-am dus 
cu o piesă pe care n-au înțeles-o în întregime. Au rîs ei de unele întîmplări ha- 
zoase de acolo, dar nu le-a fost clar tot rostul acestor întîmplări şi nici portul 
ciudat al personajelor cu nişte nume străine, neînţelese. 

lată problema : cu ce repertoriu ne ducem la sate, în mijlocul țărănimii 
muncitoare ? Cu Școala femeilor de Molière sau cu Poarta de Paul Everac ? Bine- 
înţeles, întîi cu Poarta şi cu altele ca ea. Dar ne putem duce şi cu Școala femeilor, 
pentru că e necesar să lărgim orizontul cultural al maselor țărănești. Cu o con- 
diție: să prezentăm în prealabil autorul, epoca, opera, pentru a îndrepta specta- 
torii spre înțelegerea sensului operei reprezentate. 

Publicul de teatru trebuie format, pregătit, educat, prin mijloace variate, 
în afara 'spectacolelor. Trebuie să recunosc, n-am făcut destul în această privinţă. 
Trebuie să pornim o largă campanie pentru apropierea teatrului de spectatorii săi. 
Să mărim numărul instructorilor echipelor de amatori, din sate şi din întreprin- 
derile orașului. Să adîncim munca de popularizare a spectacolelor teatrului : po- 
nouri viu desenate, fotomontaje, conferinje, întîlniri ale actorilor cu spectatorii. Am 
observat că genul acesta de manifestăni se bucură totdeauna de o vie participare 
a publicului. Actorii, ființele acestea care apar într-o seară în chip de muncitori 
din uzină, a doua seară în chip de eroi ai unor vremuri istorice îndepărtate, apoi 
ca luptători pentru cauza revoluţiei socialiste şi, imediat după aceea, în hainele 
unor eleganţi marchizi sau conți, se bucură de o simpatie deosebită în rîndurile 
publicului, asupra căruia exercită un farmec tulburător, o mare putere de seducţie. 
Întîlnirile actorilor cu publicul, în afara scenei, au totdeauna semnificaţia unei 
revelații, a unei descoperiri sonsa jionee. În spectacolul de teatru, actorul este fac- 
torul principal; pe el îl vede publicul, prin el primeşte mesajul şi gîndurile auto- 
rului. E firesc, deci, ca prin actori să ajungă mai repede în mijlocul maselor ideile 
pe care le vrem popularizate. Aşadar: a organiza cît mai multe întîlniri ale acto- 
rilor cu publicul. 

Să mu ne înşelăm: de pe acum, spectatorii care ne urmăresc activitatea, ne 
judecă foarte aspru, atunci cînd nu ne îndeplinim cu seriozitate datoria. La întîl- 
nirea cu oamenii muncii din întreprinderi, actorul Hr. a fost întrebat de ce se 
uita mereu în cușca suflerului. Pierduse ceva? (Sper că risetele stirnite în sală 
de această întrebare l-au lecuit, măcar pentru o bună bucată de vreme, să mai 
vină în scenă fără să ştie textul.) Ciţiva spectatori s-au mirat de efortul fizic 
depus de unii actori în scenă, pentru a atrage atenţia asupra persoanei lor şi a 
stîmi rîsul cu orice preț. (Pasămite, nu cunoşteau spectatorii termenul „cîrlige“, 
dar le-au înfierat şi fără a le spune pe nume.) 


17 ianuarie 


„.O foarte scurtă întîlnire cu tineretul şcolar mi-a revelat o nouă cale pen- 
tru pregătirea şi creşterea publicului de teatru: educarea gustului pentru teatru 
în rîndurile şcolărimii. a 

Trebuie neapărat să găsesc o piesă care, prin eroii săi, prin problematică, 
prin conflict, să se adreseze tineretului de vîrstă şcolară. Cum o să-i creștem pe 
cetățenii de mîine ai țării, dacă nu le dăm de pe acum hrana spirituală necesară ? 
Piese cu Sag sat eroic, cu o tematică patriotică, piese care să educe tineretul în 
spiritul moralei comuniste sînt absolut mecesare repertoriului. Nu trebuie să aştept 
concursul tineretului din teatre, pentru a include în repertoriu, în mod convenţio- 
nal, ei piesă de tineret“. Răspunderea mea este egală față de spectatorii de toate 
vîrstele. 


20 ianuarie 


Am citit în niște reviste franțuzeşti despre apariția unei noi ii de con- 
ducător de teatru: producătorul. În alte țări capitaliste, S.U.A. de pildă. specia 
aceasta există mai de mult. 

Ce este un aşa-numit producător ? 

Este, în primul rînd, un om cu mulţi bani şi care, ca orice om cu bani, vrea 
să-i fructifice. Pentru aceasta îşi alege o afacere. Producătorul îşi alege teatrul. 
Găseşte o piesă pe care o consideră „de succes“, alege un regizor, actori şi tot ce 
mai trebuie pentru a înjgheba o trupă, închiriază o sală, şi afacerea e gata. Cînd 
piesa şi-a epuizat succesul la public, trupa se destramă, actorii caută alte anga- 
jamente. iar producătorul caută altă piesă. Bineînțeles, trebuie să fie neapărat o 
piesă de succes, de succes la publicul cu bani, pentru că biletele de teatru sînt 
foarte scumpe la Paris şi mu se potrivesc cu buzunarele micilor salariaţi. 

Un astfel de producător este Lars Schmidt, declarat în stagiunea trecută 
„omul zilei“, ajungînd să fie „producătorul“ a cinci spectacole, deci conducătorul 
a cinci trupe, în cinci săli pariziene. 

Specia producătorilor este istoriceşte justificată prin cumplita criză econo- 
mică de care suferă în prezent teatrul parizian (în treacăt fie zis. criza nu e 
numai economică). Dar fenomenul a stirnit îngrijorarea şi revolta directorilor de 
teatru, a unor directori foarte serioşi de altfel, artişti şi animatori ai unui teatru 
de bună calitate, care au văzut în producători o ameninţare faţă de arta adevă- 
ratului teatru, ei reprezentînd pericolul comercializării şi, deci, al degradării artei. 

uțiile preconizate pentru rezolvarea crizei, a cărei realitate toți au recu- 
noscut-o cu tristețe sau cu desperare, sînt variate. Multe însă merg cam spre 
aceeaşi țintă : oficializarea teatrului, trecerea lui sub aripa ocrotitoare a statului, 
sursa unor subvenţii de la stat. Înlăturarea, deci, a domniei „producătorilor“ 
particulari. 

După cîte ştiu, soluţia aceasta este inoperantă, atîta vreme cît statul se ba- 
zează pe proprietatea particulară şi mijloacele de producţie n-au trecut în mîinile 
poporului devenit stăpîn în stat. La noi în țară, statul este „producător“. Un pro- 
ducător de un tip deosebit. În statul nostru democrat-popular, teatrul este un mij- 
loc de educare, pe calea artei. a maselor de oameni ai muncii. Acești oameni ai 
muncii au dreptul să privească o artă de cea mai înaltă valoare, pentru că ei stau 
la baza subvenției pe care statul o acordă teatrelor. 

Datoria noastră, a directorilor de teatru, este de a întrebuința această sub- 
venție în scopul înalt pentru care teatrul a fost creat. Pe noi nu ne ameninţă criza. 
Existenţa teatrului nostru este asigurată, iar actorii talentați n-au grija zilei de mîine. 

Mai avem însă o datorie: de a mu risipi banul pe care-l primim. Am impre- 
sia că ne-am cam învățat cu răsfățul şi ne-am dezobişnuit să căutăm mijloace şi 

metode pentru rezolvarea economicoasă a unor probleme gospodăreşti. Asta e: un 
director de teatru trebuie să fie un bun gospodar. Odată cu înalta misiune edu- 
cativă cu care poporul me învesteşte la numirea noastră în postul de conducere, el 
ne încredințează şi sarcina de a gospodări bine fondurile primite. Cînd întreg po- 
porul muncitor se îndreaptă cu energie spre rezolvarea sarcinilor trasate de Plenara 
C.C. al P.M.R. din 26—28 noiembrie 1958, nu putem noi, directorii teatrelor, să ne 
considerăm absolviţi de aceste sarcini. 

Arta şi cultura costă bani. De acord. Tocmai de aceea, există în bugetul 
statului capitolul investiţiilor în sectorul cultural. Dar am făcut noi totul pînă 
acum, pentru ca aceste investiţii să fie pe de-a-ntregul fructificate şi să nu se 
risipească nimic în mod inutil ? Cel puţin în ceea ce mă priveşte, nu pot răspunde 
afirmativ la această întrebare. 

Conduce un teatru cu un colectiv artistic destul de mare. Cîţi dintre actori 
joacă regulat? Ceva mai mult de jumătate. Am format acum echipe de actori, 
care, interpretînd piese cu distribuţie mică, să se deplaseze în satele regiunii şi în 
întreprinderi. Trebuie să mă feresc însă de un pericol: extinzind munca în can- 
titate, nu cumva să scadă calitatea ideologică şi artistică a spectacolelor. Reper- 
toriul trebuie ales cu mult discernămînt. Cui ne adresăm ? Cu ce mijloace ? 

Am găsit mijlocul preparării unor materiale ieftine şi expresive, pentru cos- 
tume, imitînd stofele scumpe. Rezultatele sînt uluitoare. Le voi aplica pe scară largă. 

Dar planul de măsuri abia de aici încolo îl voi întocmi. Miine, convoc per- 
sonalul administrativ şi tehnic al teatrului, laolaltă cu consiliul artistic. 

Aseară, actorul Ir. a venit beat la spectacol. Sancţiunea a fost aplicată ime- 
diat. Noroc că regizorul, prevăzător, pregătise şi o dublură, care s-a achitat de rol 
destul de onorabil. 

Faptul acesta îmi relevă însă necesitatea de a mă ocupa mai îndeaproape de 
starea de spirit a colectivului, de educarea sa pentru dobîndirea conştiinţei înaltei 
răspunderi a fiecărui membru al colectivului în faţa spectatorilor, în faţa poporului. 
Sînt actori care încă nu-şi dau seama cît este de mare influența pe care ei o 
exercită asupra maselor. Și tocmai această putere de influențare implică şi deter- 
mină responsabilitatea imensă a artistului față de publicul său. Demnitatea mi- 
siunii sale de educator al maselor obligă artistul la o comportare şi o ținută exem- 
plare, în scenă și în afara scenei. Altfel, arta sa își pierde efectul. Cînd artistul 
pierde încrederea publicului, valoarea artei sale a încetat. 

E datoria mea să veghez asupra creşterii morale a colectivului, a simțului 
său de răspundere. Etica actorului rămîne vorbă goală, dacă nu este aplicată cu 
toată seriozitatea şi consecvenţa. 

Și creşterea profesională a colectivului este o datorie la fel de importantă. 
Am înființat un cerc de studii, în care am început să dezbatem unele probleme 
teoretice ale ariei noastre. Nu e suficient. Este necesară o activitate practică regu- 
lată — în afara pregătirii spectacolelor — pentru menţinerea şi dezvoltarea însu- 
şirilor creatoare ale actorilor şi regizorilor. Exerciţii de dicţiune, în primul rînd. 
E rușinos să constaţi că actorii vorbesc adesea -o limbă pocită, lipsită de muzica- 
litate și de expresivitate. Jr graseiază, Kr. e peltică, Lr. vorbeşte pe nas. Exerciţii 
de mișcare scenică. Exerciţii de agilitate spirituală. Stimularea fanteziei creatoare. 

i cîte încă... 

Voi cere ajutorul maeştrilor bătrîni din teatru. 

Vreau să fac din teatrul meu o instituție de înaltă cultură, o şcoală a senti- 
mentelor nobile, a romantismului revoluţionar... 


. . . . . . . . . . . . . 


Aici manuscrisul s-a întrerupt. Păcat. Poate un alt director de teatru îl 
pa completa. 

